**О Б Я В А**

**„МЕСТНА ИНИЦИАТИВНА ГРУПА ГЛАВИНИЦА-СИТОВО КРАЙДУНАВСКА ДОБРУДЖА“**

**Открива ПРИЕМ ПО процедура за подбор на проектни предложения**

**за предОставяне на безвъзмездна финансова помощ ПО**

**Мярка 4.1. „Инвестиции в земеделски стопанства“**

Сдружение **„Местна инициативна група Главиница-Ситово Крайдунавска Добруджа”** открива прием процедура за подбор на проектни предложения  **BG06RDNP001-19.165 по Мярка 4.1. „Инвестиции в земеделски стопанства“**

**Оперативна програма:** ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020Г.

**Мярка**: 19 ВОДЕНО ОТ ОБЩНОСТИТЕ МЕСТНО РАЗВИТИЕ

**Основната цел на процедурата:**

Мярка 4.1.от СВОМР цели подпомагане на местни проекти, които водят до: подобряване на цялостната дейност на земеделското стопанство, повишаване конкурентоспособността на земеделието като традиционен отрасъл на територията на МИГ; по-пълноценно оползотворяване на природо-географския потенциал подобряване на ефективността и условията за селскостопанска дейност чрез:

- подпомагане на нови производства, които са свързани с иновации;

- подкрепа на земеделските стопанства в чувствителните сектори – „млечно животновъдство“, „плодове и зеленчуци”, „етерично-маслени и медицински култури”, и осигуряващи заетост.

Процедурата за безвъзмездна финансова помощ **се реализира с финансовата подкрепа на Европейския земеделски фонд за развитие на селските райони.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

***„МИГ Главиница-Ситово Крайдунавска Добруджа” - Мярка 4.1. „Инвестиции в земеделски стопанства“***

**2. ДОПУСТИМИ КАНДИДАТИ**

Допустими кандидати по мярка 4.1 „Инвестиции в земеделски стопанства“, финансирана по Програма за развитие на селските райони за периода 2014 -2020 г. са:

*1.* Земеделски стопани;

*2.* Признати групи производители и признати организации на производители на земеделски продукти или такива, одобрени за финансова помощ по мярка 9 „Учредяване на групи и организации на производители" от ПРСР 2014 - 2020 г. За подпомагане само за проекти за колективни инвестиции могат да кандидатстват и юридически лица, регистрирани по ТЗ и/или Закона за кооперациите, които включват най-малко 6 лица, извън посочените в т.1., *които отговарят на условията:*

- Кандидатите трябва да имат **седалище** или съответно **постоянен адрес** за физическите лица на територията на **община Главиница** или **община Ситово;**

- Кандидатите следва да представят бизнес план /съгласно образец, приложение, към Насоките за кандидатстване по мярката/, доказващ подобряване на дейността на ЗС чрез прилагане на планираните инвестиции и дейности. БП съдържа подробно описание на планираните инвестиции и дейности за 5-годишен период, а в случаите на инвестиции за създаване на трайни насаждения или извършване на строително-монтажни работи - за 10-годишен период;

- Критериите за допустимост по отношение на минимален СПО от 8000 евро и доказване на доход от земеделска дейност за юридическите лица не се прилагат за кандидати с проекти в селски райони, създадени до 1 година преди кандидатстването за проекти с инвестиции в: сектор „животновъдство”, сектор „плодове и зеленчуци”, производство на „етерично – маслени и медицински култури” и производство на технически култури.

*-* Земеделските стопани по т. 1 към датата на подаване на заявлението за подпомагане трябва да отговарят на следните условия:

*1.* Да са регистрирани като земеделски стопани съгласно чл. 7, ал. 1 от Закона за подпомагане на земеделските производители НА ТЕРИТОРИЯТА НА МИГ;

*2.* Минималният стандартен производствен обем /СПО/ на земеделското им стопанство е не по-малко от левовата равностойност на 8000 евро;

*3.* Ако са юридически лица, трябва да са: *а)* получили за предходната или текущата финансова година приход от земеделски дейности или участие и подпомагане по схемата за единно плащане на площ, включително приход от получена публична финансова помощ, директно свързана с извършването на тези дейности, или приход от преработка на земеделска продукция или услуги, директно свързани със земеделски дейности, или получена публична финансова помощ; *б)* регистрирани по Търговския закон, Закона за кооперациите.

- Подпомагат се кандидати, които отговарят на следните условия:

1. Нямат изискуеми и ликвидни задължения към Държавен фонд "Земеделие";

2. Нямат други изискуеми публични задължения към държавата;

3. Не са в открито производство за обявяване в несъстоятелност или не са обявени в несъстоятелност;

4. Не са в производство по ликвидация.

Изискванията по т. 3 и 4 не се отнасят за кандидати физически лица и кандидати, регистрирани по Закона за вероизповеданията, а по т. 4 – за кандидати еднолични търговци.

**3. ДОПУСТИМИ ДЕЙНОСТИ**

**Допустими са проекти с включени в тях дейности**, които водят до подобряване на цялостната дейност на земеделското стопанство чрез:

1. Внедряване на нови продукти, процеси и технологии и обновяване на наличните производствени материални и/или нематериални активи; и/или

2. Насърчаване на сътрудничеството с производителите и преработвателите на земеделски продукти; и/или

3. Опазване на компонентите на околната среда, включително с намаляване на вредните емисии и отпадъци; и/или

4. Повишаване на енергийната ефективност в земеделските стопанства; и/или

5. Подобряване условията на труд, подобряване на хигиенните, ветеринарните, фитосанитарните, екологичните и други условия на производство; и/или

6. Подобряване качеството на произвежданите земеделски продукти; и/или

7. Осигуряване на възможности за производство на биологични земеделски продукти.

**4. ДОПУСТИМИ РАЗХОДИ:**

*1.* Строителство или обновяване на сгради и на друга недвижима собственост, използвана за земеделското производство, включително такава, използвана за опазване компонентите на околната среда;

*2.* Закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на земеделския производствен процес, включително за опазване компонентите на околната среда, получаване на топлинна и/или електроенергия, необходими за земеделските дейности на стопанството и подобряване на енергийната ефективност, съхранение и подготовка за продажба на земеделска продукция;

 *3.* Създаване и/или презасаждане на трайни насаждения, вкл. десертни лозя, медоносни дървесни видове за производство на мед, други бързорастящи храсти и дървесни видове, използвани за производство на биоенергия;

*4.* Разходи за достигане съответствие с нововъведените стандарти на ЕС съгласно Приложение / към Насоките за кандидатстване по мярката /, вкл. чрез финансов лизинг;

*5.* Закупуване на: съоръжения, прикачен инвентар за пчеларство и съответно оборудване, необходимо за производството на мед и други пчелни продукти, както и за развъждането на пчели-майки, вкл. чрез финансов лизинг;

*6.* Разходи за достигане на съответствие със съществуващи стандарти на ЕС- за млади земеделски стопани, получаващи финансова помощ по подмярка 6.1 „Стартова помощ за млади земеделски стопани;

*7.* Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за земеделските производствени дейности и/или за създаване и/или презасаждане на трайни насаждения;

*8.* Закупуване на сгради, помещения и друга недвижима собственост, необходими за изпълнение на проекта, предназначени за земеделските производствени дейности на територията съгл. Приложение / към Насоките за кандидатстване по мярката /;

*9.* Закупуване, вкл. чрез финансов лизинг, на специализирани земеделски транспортни средства, като например: камиони, цистерни за събиране на мляко, хладилни превозни средства за транспортиране на продукция, превозни средства за транспортиране на живи животни и птици;

*10.* Разходи за рехабилитация на съществуващи и изграждане на нови напоителни системи и оборудване, включващи изграждането на нови и подобряване на съществуващи мрежи в стопанствата, водовземни съоръжения, вкл. кладенци и съоръжения за съхранение на вода, както и закупуване на техническо оборудване за тяхната експлоатация, вкл. нови тръбопроводи, системи за капково напояване, инсталации за дъждуване, помпени станции, техники/съоръжения за съхраняване/опазване на водата, и др.;

*11.* Разходи за достигане на съответствие с международно признати стандарти, свързани с въвеждане на системи за управление на качеството в земеделските стопанства, въвеждане на добри производствени практики, подготовка за сертификация;

*12.* Закупуване на софтуер, вкл. чрез финансов лизинг;

*13.* За ноу-хау, придобиване на патенти права и лицензи, за регистрация на търговски марки и процеси, необходими за изготвяне и изпълнение на проекта;

*14.* Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за екологична и икономическа устойчивост на проекти, проучвания за техническа осъществимост на проекта, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят **12 на сто** от общия размер на допустимите разходи по проект, включени в т. 1 - 13, като допустимите разходи за проектиране се изчисляват върху допустимите разходи за проектирания обект;

*15.* Разходите за разработване на бизнес план, включващ предпроектни изследвания и маркетингови стратегии или попълване на анализ разходи-ползи (финансов анализ),извършване на предпроектни проучвания и окомплектоване на пакета от документи и консултантски услуги, свързани с изпълнението и отчитането на дейности по проекта до изплащане на помощта, не следва да надхвърлят **5 на сто** от стойността на допустимите разходи.

**5.ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ:**

**Настоящата обява предвижда няколко срока на кандидатстване:**

***Шести прием:*** Начален срок за прием на проектни предложения: от - **20. 08. 2024 г.**

 Краен срок за прием на проектни предложения: до 17:30 часа на - **30. 09. 2024 г.**

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**6. БЮДЖЕТ НА ПРИЕМА**

***Бюджетът по настоящата процедура е: 28 664,10 лева.***

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ ЗА ПРОЕКТ**

Минимален размер на допустимите разходи за проект: **левовата равностойност на 5 000 евро - 9779 лева**Максимален размер на допустимите разходи за проект: **левовата равностойност на 200 000 евро – 391 160 лева**

**Размер на финансовата помощ:**

Не повече от левовата равностойност на **14 655,72 евро** за един проект – **28 664,10 лева.**

**Минимален размер на безвъзмездната финансова помощ** за един проект – **4889,50 лв.**

**Максимален размер на безвъзмездната финансова помощ** за един проект – **28 664,10 лв**.

Интензитет на финансовата помощ:

 **От 50%** до 70% от допустимите разходи в зависимост от кандидата и проекта.

**8. КРИТЕРИИ ЗА ПОДБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ:**

|  |  |  |
| --- | --- | --- |
| **№** | **Критерии за избор** | **Точки** |
| 1 | Проектът осигурява подпомагане на чувствителни сектори в земеделието – млечно животновъдство, производство на плодове и зеленчуци, етерично маслени и медицински растения | 25 |
| 2 | Проектът е за биологично земеделско производство.  | 20 |
| 3 | Изпълнението на проекта води до осигуряване на допълнителна заетост в стопанствата | 10 |
| 4 | Проектът е на млад фермер, който е получил подкрепа за създаване на стопанства на млади фермери и полупазарни стопанства (малки стопанства) през периода 2007 – 2013 и периода 2014 - 2020 и не е получавал подпомагане по Програмата за инвестиционни дейности по мерки 121 и 4.1, с цел осигуряване на приемственост в селското стопанство. | 10 |
| 5 | Проектът повишава енергийната ефективност на стопанството | 5 |
| 6 | Проектът въвежда иновации в земеделското стопанство  | 15 |
| 7 | Проектът е с интегриран подход и допринася за насърчаване на кооперирането между производителите, включително за дейности свързани с опазване на околната среда и постигане на стандартите на ЕС. | 15 |
|  | **Общо** | **100** |
|  За да бъде предложено за финансиране едно проектно предложение, общата крайна оценка на етап техническа и финансова оценка трябва да е **равна на или по-голяма от 10 т.** В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред и ще се дава предимство на проекта/ите, получил/и по-висока оценка/и по следния критерий:* Крайната оценка по критерий „2. Проектът е за биологично земеделско производство“

 При равен брой точки и по този критерий, проектите ще бъдат подреждани в низходящ ред и ще се дава предимство на проекта/ите, получил/и по-висока оценка/и по следния критерий:* Крайната оценка по критерий „3. Изпълнението на проекта води до осигуряване на допълнителна заетост в стопанствата“ – предимство получава кандидат, който е предложил разкриването на повече работни места.

  |

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ:**

Лице за контакт:
Данка Милчева – Изпълнителен директор, тел. 0884 459 599;

е-mail: mig\_glavinitsa\_sitovo@abv.bg
адрес: гр.Главиница, обл.Силистра, ул.”Дунав” 13а

Пълният пакет документи за кандидатстване са публикувани на следните интернет адреси:

* на сайта на Сдружение „МИГ Главиница-Ситово Крайдунавска Добруджа” - <http://www.mig.glavinitsa.org./>;

- на сайта на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: <http://eumis2020.government.bg/>

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ:**

Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**в модула за електронно кандидатстване: <http://eumis2020.government.bg/>